jkorsvik/nowiki_second_scrape_merged huggingface dataset:
Lemma

For bruk i matematikk, se Lemma (matematikk)Et lemma (flertall lemma eller lemmata) er i lingvistikk et leksems kanoniske form. Dette betyr at det er lemmaet som er et ords oppslagsform i ordbøker. 
I morfologien viser et leksem til alle former som har samme betydning, mens lemmaet er den formen som er valgt for å representere alle disse formene. Jo mer omfattende system et språk har for ordbøying, jo viktigere blir lemmaet ettersom det da oppsummerer et stort antall former. I språk som har liten eller ingen bøyning av ord vil lemma og leksem ofte være sammenfallende. 
Forskjellige språk kan velge forskjellige former som lemma. For eksempel bruker språk som norsk og engelsk infinitivsformen som lemma for verb, mens man i latin og gresk bruker presens første person entall. I arabisk er tredje person entall fortidsform den formen som er nærmest leksemets rot, og man har derfor valgt den formen som standard i nyere ordbøker. Prosessen man benytter for å finne et ords lemma kalles lemmatisering. 
I leksikografi brukes lemma om oppslagsordene i en ordbok. Det kan også brukes om oppslagsordene i en encyklopedi, men dette er i forhold til den lingvistiske definisjonen upresist ettersom et slikt verk også vil ha navn og andre former av leksemet som oppslagsord.


== Se også ==
Lemmaseleksjon
Inger Monsdatter Siri

Inger Monsdatter Siri  (født 1792)  deltok i «Kautokeino-opprøret» i november 1852. Hun ble tiltalt, men frifunnet i alle rettsinstanser. Inger var gift med Aslak Olsen Somby.


== Familie som medvirket i «Kautokeino-opprøret» ==
Ektemann, Aslak Olsen Somby
Datter, Marit Aslaksdatter Somby
Sønn, Ole Aslaksen Somby
Sønn, Mons Aslaksen Somby
Svigerdatter, Inger Johannesdatter Hætta


== Eksterne lenker ==
Klassekampen: Hva forårsaket opprøret? av Ole Henrik Magga, professor ved Sámi allaskuvla/Sámi University College
NRK: – Bakgrunnen for 1852-opprøret må bli vektlagt
Dom av 6. august 1854
Kyrkjebok Kautokeino 1852, skrivet av sokneprest Hvoslef
Målselv fjellandsby

Målselv fjellandsby er et alpinanlegg som ligger i Målselv kommune i Troms.
Skisenteret tilbyr 13 km alpinløyper fordelt på 14 ulike nedfarter og preparert langrennsløype, i tillegg til overnatting, kafe og pub.


== Eksterne lenker ==
Målselv fjellandsbys nettsider
Gullrekka

Gullrekka er en betegnelse for fire TV-programmer som sendes på NRK1 fredag kveld fra 19.30 og utover (fra januar 2010 19.40 og utover), men NRK bruker tidvis også betegnelsen på hele deres kveldsprogram i helgene. 
Gullrekka åpner som regel med Norge Rundt, og deretter Beat for beat, men dette varierer. Våren 2008 ble Showbiz sendt i stedet, og senere samme år ble Michael Palins nye Europa sendt. Våren 2009 ble først Mesternes Mester sendt, før den andre sesongen av Showbiz ble sendt. Deretter følger Nytt på nytt kl. 20.55, som er et av Norges mest sette TV-programmer. Etter Nytt på nytt ble talkshowet Først & sist sendt frem til høsten 2007. I perioden høsten 2007–våren 2009 ble talkshowet Grosvold sendt etter Nytt på nytt. Høsten 2009 startet NRK å sende det norsk-svenske talkshowet Skavlan etter Nytt på nytt. Etter disse programmene sender NRK1 oftest en krim-/spenningsserie i programposten Detektimen.
De fleste programmene i gullrekka ble startet på slutten av 1990-tallet, mens media startet å bruke selve begrepet i 2003.


== Liste over programmer som har vært i Gullrekka ==


=== Distriktsmagasin (klokken 19.30, fra januar 2010: 19.40) ===
Norge Rundt (1976 – d.d.)


=== Underholdningsprogram (klokken 19.55, fra januar 2010 20.05) ===
Beat for beat (1999–d.d.)
På tråden med Synnøve (høsten 2006)
Showbiz (våren 2008, våren 2009)
Mesternes Mester (våren 2009)
Lyngbø og Hærlands Big Bang (våren 2010)
PopStokk (våren 2011, våren 2012)
QuizDan (våren 2013)
Det store spranget (høsten 2016)
Familiens ære (høsten 2020, høsten 2021)


=== Satireprogram (klokken 20.55, fra januar 2010 21.05) ===
Nytt på nytt (1999–d.d.)


=== Talkshow (klokken 21.25) ===
Først & sist (1998–2007)
Grosvold (høsten 2007–våren 2009)
Skavlan (høsten 2009–2018)
Lindmo  (høsten 2018–d.d)


== Referanser ==
Showbiz (TV-program)

Showbiz er en norsk TV-sendt talentkonkurranse som gikk på NRK1 fra 2008 til 2009. Konseptet gikk ut på å finne sangtalenter blant ansatte på norske arbeidsplasser. Programledere i første sesong var Christine Koht og Klaus Sonstad, mens andre sesong ble ledet av Sonstad og Jonna Støme. For hvert program dro de to programlederne til hver sin arbeidsplass og plukket ut et lag på fem personer, som i løpet av to dager skulle lære seg en sang og fremføre den foran publikum med mygg-mikrofoner på seg på Sentrum Scene i Oslo. Det laget som vant gikk til den store finalen. Hvilket lag som vant, ble bestemt av en fagjury. Programmet gikk på fredagskvelder.Premieren ble sett av 821 000. Noe som gav en markedsandel på 50,2 %. Etter det sank seertallene og var i en periode nede på 568 000. Premieren av andre sesong ble sett av 727 000 og en markedsandel på 40,7 prosent. Programmet var en del av NRKs Gullrekka, men slet i konkurransen med TV 2s Norske talenter.


== Referanser ==
Lemmaseleksjon

Lemmaseleksjon betegner i leksikografi prosessen man bruker når man velger ut oppslagsord til en ordbok. Ordet viser til lemma, som er et leksems kanoniske form. Utvelgelse av oppslagsord til encyklopedier og andre oppslagsverk kan også omtales som lemmaseleksjon, av mangel på et mer presist ord, selv om en encyklopedi ikke bare har lemmata, men også navn og andre former av leksemer som oppslagsord.
Gjennom prosessen velger man ut hvilke ord som skal være med i oppslagsverket. Dette er en viktig del av arbeidet med verket, ettersom utvalget er definerende for verket. Dette er lettest å se i ordbøker over fagtermer, som har en streng utvelgelsesprosess slik at flest mulig ord knyttet til faget kommer med mens det som ikke er direkte relevant utelates. Også allmennordbøker må gå gjennom en omfattende prosess. Et verk som Bokmålsordboka er definerende for språknormen, og det å utelate ord som burde vært med eller inkludere ord som er fremmede kan få uheldige konsekvenser. 
I encyklopedier ligger det også enkelte føringer for seleksjonen. For eksempel vil brukerne av en nasjonalencyklopedi forvente å finne en uforholdmessig bred dekning av stoff om landet verket er fra. Forlag som har en spesiell politisk profil vil gjerne ha en seleksjon som er preget av dette. I en nyere form for encyklopedier, som Wikipedia, er ikke seleksjonen en klart definert prosess, men et arbeid som foregår ad hoc.
Ace Combat

Ace Combat er en videospillserie som lages av japanske Namco.  Spilleren styrer forskjellige flytyper i en alternativ verden løst basert på Jorden, gjennom konflikter løselig basert på virkeligheten.  Spillet legger vekt på handling, ikke realistisk simulering av flyenes egenskaper.  Serien har


== Utgivelser ==


=== Air Combat ===
Det første spillet i serien kom i 1995 til PlayStation under navnet Air Combat i USA og Europa.  Senere etterfølgere brukte det japanske navnet Ace Combat.


=== Ace Combat 2 ===
Ace Combat 2 kom i 1997 til PlayStation, og introduserte kontinentet Usea, en gjenganger i resten av serien.


=== Ace Combat 3: Electrosphere ===
Ace Combat 3: Electrosphere kom i  1999 til PlayStation.


=== Ace Combat 4: Shattered Skies ===
Ace Combat 4: Shattered Skies kom i 2001 til PlayStation 2, og het Ace Combat 4: Distant Thunder i Europa.


=== Ace Combat 5: The Unsung War ===
Ace Combat 5: The Unsung War kom i 2004 til PlayStation 2, og het Ace Combat: Squadron Leader i Europa.


=== Ace Combat Zero: The Belkan War ===
Ace Combat Zero: The Belkan War kom i 2006 til PlayStation 2, og beskriver forhistorien til spillserien.


=== Ace Combat 6: Fires of Liberation ===
Ace Combat 6: Fires of Liberation kom i 2007 til Xbox 360.


== Eksterne lenker ==
Ace Combat offisiell hjemmeside (engelsk)
Ace Combat – Assault Horizon offisiell hjemmeside (engelsk)
Straldzja

Straldzja (bulgarsk: Стралджа) er en by og administrasjonssenteret i Straldzja kommune i fylket Jambol oblast (Bulgaria), med cirka 6 600 innbyggere.
Lough Ramor

Lough Ramor er en innsjø (på engelsk lough) i County Cavan i Irland. Landsbyen Virginia ligger ved innsjøen. 
Området har hatt bosetting i minst 4000 år, og man har funnet spor etter tidlige kristne kirkebygg blant annet på en liten øy i innsjøen.
Flygeagamer

Flygeagamer er en slekt av agamer som lever fra India til Sør-Kina, Filippinene, Molukkene og Timor.De har en hudfold på begge sider av kroppen, som er festet til forlengede ribbein, og som gjør det mulig for dem å glidefly mellom trær. Hannene har en hakelapp som vises fram når de kjemper om territorier. Flygeagamer finnes i mange typer skog, som tropisk regnskog, tørrere skoger, og til og med i parker i storbyer.
Slekten er rikest utviklet på Sundaøyene, der minst seks arter kan leve i samme område. Flygeagamer finnes på begge sider av Wallacelinjen. Fargen på hakelappen og flygehuden er viktig for artsbestemmelsen. Dette gjorde at de europeiske herpetologene som arbeidet med flygeagamer på 1800-tallet, undervurderte mangfoldet, ettersom de ikke hadde anledning til å observere levende eksemplarer. 


== Arter ==
Følgende liste omfatter alle sikre arter, og bygger på McGuire & Alcala, McGuire & Kiew, og McGuire & al.


== Referanser ==


== Eksterne lenker ==
(en) flygeagamer i Encyclopedia of Life 
(en) flygeagamer i Global Biodiversity Information Facility 
(en) flygeagamer hos Fossilworks 
(en) flygeagamer hos ITIS 
(en) flygeagamer hos NCBI 
(en) Kategori:Draco – bilder, video eller lyd på Wikimedia Commons 
Draco – detaljert informasjon på Wikispecies Jimmy A. McGuire: Publications
Franz Fischer

Franz Joseph Emil Fischer (født 19. mars 1877 i Freiburg i Breisgau, død 1. desember 1947 i München) var en tysk kjemiker. Med Hans Tropsch oppdaget han Fischer-Tropsch prosessen. 
Han arbeidet sammen med både Wilhelm Ostwald og Emil Fischer. I 1913 ble han direktør for Kaiser Wilhelm Institute for kullforskning.


== Referanser ==
Nasjonalencyklopedi

En nasjonalencyklopedi eller et nasjonalleksikon er et allmennoppslagsverk skrevet for innbyggerne i en nasjon på deres språk av nasjonens egne fagfolk.
En rolle som nasjonalleksikon kan ha utspring i at verket er initiert eller finansiert av myndighetene, eller ved at et leksikon de facto har et allment omdømme som definerende autoritet.
Nasjonalencyklopedier har hatt en viktig betydning for mange land, fordi de oppfattes som synlige tegn på at nasjonen har en høyt utviklet kultur. Det finnes flere eksempler på at nasjoner som har vært dominert av andre nasjoner har satt produksjon av en nasjonalencyklopedi høyt på dagsordenen så snart denne dominansen er brutt. Dette skjedde blant annet i Estland og Romania etter at Sovjetunionens dominans falt bort.


== Referanser ==


== Se også ==
Encyclopædia Britannica
Store norske leksikon
Ad hoc

Ad hoc er uttrykk hentet fra latin, og betyr ordrett «til dette», og underforstått «til dette formål». Uttrykket benyttes for å beskrive noe som ikke skjer på prinsipielt eller generelt grunnlag. En ad-hoc-løsning betegner en noe som er tenkt som en midlertidig løsning, og noen ganger som en improvisert løsning.Ad hoc-organisasjoner, komiteer eller kommisjoner kan opprettes for å løse en spesiell oppgave. Giverlandsgruppen for Palestina er organisert som "Ad Hoc Liaison Committee" , og offentlige undersøkelseskommisjoner anses som ad hoc komiteer.Termen brukes også om militær-enheter skapt til spesielle formål, eller data-nettverk der det ikke finnes noen etablert infrastruktur, men der hver node videresender informasjon fra de andre nodene som er innen rekkevidde.


== Se også ==
Adhockrati
Ad hoc-hypotese


== Referanser ==
Tundzja (kommune)

Tundzja kommune (bulgarsk: Община Тунджа) er en kommune i Jambol oblast i Bulgaria. Tundzha ble opprettet som egen kommune i 1986.
Kommunen er en landkommune og omfatter 44 små og mellomstore landbyer i området rundt elven Tundzja, noe som har gitt kommunen dens navn. Kommunen dekker et område på  1 218,86 km², noe som i areal gjør den til en av de største kommunen i Bulgaria.
Tundzja har 27 008 innbyggere (per 16. juni 2008). Administrasjonssenteret ligger ikke i kommunen, men i fylkeshovedstaden Jambol som er en egen bykommune som er omgitt av Tundzja.
Kommunen grenser mot 3 provinser (oblast); Sliven, Stara Zagora og Haskovo i nord og vest. Den grenser dessuten til 3 kommuner i samme provins; Elkhovo og Straldzja i syd og øst, samt Jambol som en enklave midt i kommunen.


== Landsbyer ==
Landsbyer i kommunen er:


== Referanser ==


== Eksterne lenker ==
Tundzha kommune Arkivert 23. oktober 2020 hos Wayback Machine.
Sollerön

Sollerön er den største øya i innsjøen Siljan i Mora kommune. Den er 7,7 km lang og 4 km bred, og arealet er 20,5 km². Øyas høyeste punkt er 204 moh., eller 43 meter over Siljans middelnivå.
Sollerön har 1215 innbyggere (2003). Den er for det meste dekket av skog, men de sentrale delene er bebygd eller oppdyrket.
Den lokala dialekten, soldmål, skiller seg en hel del fra rikssvensk. Sold er et eldre navn på øya. Treskilt med dialektnavnene er satt opp langs veiene, parallelt med de offisielle navnene.
Midt på øya ligger det tidligere rådhuset med bibliotek, skole, kirke, turistkontor, restaurant og vikingmuseum og holdeplass for busslinjen til Mora. På sørsiden av øya er det en golfbane, campingplass med hytteutleie, restaurant og båtutleie, samt en badestrand. 


== Eksterne lenker ==
Sollerö Församling
VM i bandy for kvinner 2007

Bandy-VM 2007 for kvinner ble arrangert i Budapest i Ungarn mellom 11. og 17. februar. Det var det tredje verdensmesterskapet i bandy for kvinner. Sju lag deltok og først ble det spilt en enkeltserie der alle lagene møttes en gang. De fire beste lagene gikk videre til semifinale og de som kom på femte og sjetteplass spilte kamp om femteplassen. Sverige ble verdensmestere for tredje gang, sølv til Russland og Norge tok bronse.


== Resultat ==


== Tabell ==


== Semifinaler ==


== Finaler ==


== Medaljer ==


== Kilder ==
World Championships Women 2006/07 bandysidan.nu, besøkt 7. august 2018
Hans Tropsch

Hans Tropsch (født 7. oktober 1889, død 8. oktober 1935) var en tsjekkisk kjemiker som sammen med Franz Fischer var ansvarlig for utviklingen av Fischer-Tropsch-prosessen.
Han arbeidet sammen med både Franz Fischer og Otto Roelen ved Kaiser Wilhelm Institute for kullforskning.


== Referanser ==
Kaliumpermanganat

Kaliumpermanganat (KMnO4) er et salt som blant annet brukes til behandling av hissig og væskende eksem.
Kaliumpermanganat er lett oppløselig i vann grunnet kaliumionet. Det har en sterk farge og ett gram kan farge en liter vann kraftig magenta. Det er sterkt oksiderende, og sammen med et metall som magnesium brenner blandingen med en lys og varm flamme. Blandet med sukker og litt vann dannes varme til vannet har fordampet, og sammen med glyserin er blandingen selvantennende. Blandet med rødt Fosfor er det meget eksplosivt. Saltet virker uttørrende på huden og har ingen spesiell lukt.


== Bruk ==
I laboratorier brukes kaliumpermanganat som et oksiderende stoff i visse kjemiske reaksjoner. Det brukes også i desinfisering av vann i avløp.
Når kaliumpermanganat blandes med svovelsyre kan det dannes litt ozon. Det dannes også Mn2O7 (mangan(VII)oksid), som er en svært ustabil oksiderende væske. En meget utspedd oppløsning med saltet kan brukes som munnskyllemiddel for å drepe bakterier i munnen. Når man varmer opp kaliumpermangant dannes oksygen (O2).


== Farer ==
Kaliumpermanganat er oksiderende og må ikke oppbevares sammen med brennbare stoffer. Saltet er skadelig for miljøet, spesielt for vannlevende organismer, og irriterer hud og øyne. Ved kontakt med saltsyre dannes det giftig klorgass, og ved kontakt med konsentrert svovelsyre dannes det sterkt oksiderende stoffer som ozon og Mn2O7. 
Ved hudkontakt skal huden skylles med vann. Flekken som oppstår, forsvinner etter omtrent to døgn. Ved kontakt med klær dannes det en flekk bestående av brunsvart mangandioksid (MnO2) som kan fjernes med eddiksyre.


== Kilder ==
(no) Kaliumpermanganat i Store norske leksikon
VM i bandy for kvinner 2008

Bandy-VM 2008 for kvinner ble arrangert i Sverige mellom 13. og 16. februar. Det var det fjerde verdensmesterskapet i bandy for kvinner. Sverige vant finalen over Russland med 5-2 og ble verdesmestere i bandy for fjerde gang. Finland vant bronsefinalen med 5-3 over Norge.


== Resultat ==


== Tabell ==


== Finaler ==


== Medaljer ==


== Kilder ==
World Championships Women 2007/08 bandysidan.nu, besøkt 7. august 2018
Ildar Fatkullin

Ildar Rajiljevitsj Fatkullin (russisk: Ильдар Райильевич  Фаткуллин, født 16. oktober 1982) er en russisk skihopper. Han er av tatarisk opprinnelse.
I verdenscupen har han en 8. plass som beste prestasjon. Den plasseringen greide han i Oberstdorf 2001.
Under ski-VM 2001 kom han på 11. plass i normalbakken, og 46. plass i stor bakke. Han deltok også i ski-VM i 2005, men greide ikke å kvalifisere seg til finaleomgangene.


== Referanser ==


== Eksterne lenker ==
(en) Ildar Fatkullin – Olympedia 
(en) Ildar Fatkullin – Sports-Reference (OL-resultater – arkivert) 
(en) Ildar Fatkullin – FIS (skihopping) 
(pl) Ildar Fatkullin – skijumping.pl
VM i bandy 1993

Bandy-VM 1993 ble arrangert i Norge mellom 2. og 7. februar. Det var det attende verdensmesterskapet i bandy. Åtte lag deltok, først var det gruppespill, i gruppe A, der de beste lagene spilte, ble de tre første lagene kvalifisert til semifinale og det fjerde laget fikk spille mot vinneren av gruppe B om siste semifinaleplassen. Kampene ble spilt i Vikingskipet i Hamar. Sverige ble verdensmester for fjerde gang ved å beseire Russland med hele 8-0 i finalen. Norge tok overraskende bronsen etter å ha slått Finland 5-3 i bronsefinalen.


== Resultat ==


=== Gruppe A ===


== Tabell Gruppe A ==
Sverige, Finland og Russland til semifinale. Norge til kvalifiseringspill om den fjerde semifinalepalssen mot vinneren av gruppe B.


=== Gruppe B ===


== Tabell Gruppe B ==
USA til kvalspill om fjerde semifinaleplassen mot Norge som kom nummer fire i gruppe A.


== Sluttspill ==


=== Kval til semifinale ===


=== Semifinaler ===


=== Plasseringskamper ===


=== Finaler ===


== Medaljer ==


== Kilder ==
World Championships 1992/93 bandysidan.nu, besøkt 7. august 2018
Crystal Cox

Crystal Cox (født 28. mars 1979 i Norfolk, Virginia, USA) er en amerikansk friidrettsutøver som har spesialisert seg på 200 meter og 400 meter. I 2002 fikk hun en offentlig advarsel etter å ha testet positivt på efedrin.


== Referanser ==


== Eksterne lenker ==
(en) Crystal Cox – Olympedia 
(en) Crystal Cox – Sports-Reference (OL-resultater – arkivert) 
(en) Crystal Cox – USAs olympiske komité 
(en) Crystal Cox – World Athletics 
(en) Crystal Cox – Track and Field Statistics
Arne Sletsjøe (1916–1999)

Arne Sletsjøe (født 12. januar 1916 i Larvik, død 21. juli 1999) var en norsk bratsjist. Fra 1945 var han bratsjist, senere solobratsjist i Filharmonisk Selskaps Orkester (Oslo-Filharmonien). Han spilte i orkestret til 1981 da han gikk av med pensjon etter 36 tjenesteår. Sletsjøe var medlem av Johnsrudkvartetten
(1948–1953) og Den Norske Strykekvartett (1954–1965). I førstnevnte var konsertmester Henry Johnsrud primarius mens Kåre Fuglesang ledet Den Norske Strykekvartett. I denne kvartetten spilte også fiolinisten Aage Wallin og cellisten Arne Novang.


=== Diskografi over innspilling som medlem av Den norske strykekvartett ===


=== Diskografi over innspilling som medlem av strykekvintett i to kammerensembler ===


=== Diskografi over innspilling sammen med Bjarne Larsen (fiolin) ===


=== Diskografi over innspilling i kammerensemble ===
Øvrige artister: Erna Skaug (sopran) – Henrik Lindemann (kontrabass) – Per Erik Thorsen & Johan Svendsen (slagverk) – Sverre Bruland (dirigent)


== Diskografi (som studiomusiker) ==
Alf Cranner: Trykt i år (1974)
Tobben & Ero: Ballade i bakgården (1974)
Jonas Fjeld: Take Two Aspirins and Call Me in the Morning (1975)
Tobben & Ero: Tobben & Ero's 12 beste (1975)
CBS: Skillingsviser (1975)
Anne-Karine Strøm: Anne-Karine (1975)
Evie Tornquist-Karlsson: Evie 2 (1975)
Gro Anita Schønn: Ikke gråt om det er vinter og det snør (1975)
Jan Eggum: Jan Eggum (1975)
Anita Skorgan: Du er nær meg (1976)
Stein Ove Berg: La dette bli min sang (1976)
Hans Inge Fagervik: To brødre –og noen fler (1977)
Sjeminit: Tomme hender (1977)
Rita Engebretsen & Helge Borglund: Frem fra Glemselen kap. 5 (1977)
Stein Ove Berg: Når dagen kommer (1977)
Kjell Bækkelund: Populære klassikere, Vol. 1 (1977)
Kirsti Sparboe: Serenade (1977)
Maj Britt Andersen: Det svinger i meg (1978)
Rita Engebretsen & Helge Borglund: Frem fra Glemselen kap. 6 (1978)
NorDisc: Nord-Norge-plata (1979)
Ivar Dyrhaug: Hvorfor nettopp meg? (1979)
Trond-Viggo Torgersen: Bare barn er barn (Men alle er vi barnebarn) (1979)
Sverre Cornelius Lund og hans orkester: Play It Again Evergreens (1979)
Tobben & Ero: Tobben & Ero's 16 beste (1981)
Rita Engebretsen & Helge Borglund: Frem fra Glemselen kap. 10 (1981)
Stein Ove Berg: Stein Oves beste (1981)
Stein Ove Berg: Årgangsviser (1995)
Tobben & Ero: 20 beste i Tobben & Eros verden (2000)
Stein Ove Berg: Manda' morra blues – Stein Oves beste (2004)
Stein Ove Berg: Kommer nå (2007)
Plastic Strip/NRK: NRK Sessions – Soul, Afro-Jazz and Latin from the Club 7 Scene (2007)


== Referanser ==
Barnas kulturlørdag

Barnas kulturlørdag ble opprettet som en scene for barnekultur på Sagene Samfunnshus i Oslo. Programmet presenterer forestillinger for barn, hovedsakelig under skolealder.
Chaoyang (Shantou)

Chaoyang  (kinesisk: 潮陽; pinyin:  Cháoyáng) er et distrikt i byprefekturet Shantou i provinsen Guangdong i Folkerepublikken Kina. Det er fødested til Fastlands-Kinas rikeste mann (2008), Huang Guangyu.
Språket teochew, et minnanspråk, har hjemstavn i denne delen av Kina.


== Industri ==
Storkommunen Guiyu i Chaoyang har (2006) Kinas største recyclingsanlegg for elektronikkavfall.


== Administrative enheter ==
Med befolkningstall fra 2003.


=== Subdistrikter (街道, jiedao) ===
Wenguang 文光 – 146649
Mianbei 棉北 – 54942
Chengnan 城南 – 108651
Jinpu 金浦 – 79252


=== Storkommuner (镇, zhen) ===
Haimen 海门 – 115221
Guanbu 关埠 – 121930
Heping 和平 – 162174
Gurao 谷饶 – 135628
Guiyu 贵屿 – 133727
Tongmeng 铜盂 – 116044
Jinyu 金玉 – 77977
Zaopu 灶浦 – 49406
Xilu 西胪 – 154725
Hexi 河溪 – 79155


== Samferdsel ==
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.


== Referanser ==


== Eksterne lenker ==
Offisielt nettsted 
(en) Chaoyang District, Shantou – kategori av bilder, video eller lyd på Commons
Samkommune

Denne artikkelen omtaler norske forhold. For samkommuner i Finland, se Finlands kommuner.Samkommune var en norsk ordning for samarbeid på tvers av kommunegrensene om lovpålagte oppgaver. Ordningen ble avviklet 31. desember 2019.En samkommune var et forpliktende samarbeid inngått mellom to eller flere norske kommuner for å løse felles oppgaver. Fra 1. juli 2012 var samkommuner tillatt etter kommunelovens kapittel 5B. Samkommunestyret var samkommunes høyeste organ.
Inntil 2012 ble samkommuner utprøvd etter forsøksloven. Det var to samkommuner i Nord-Trøndelag: Innherred samkommune var et forpliktende og langsiktig samarbeid mellom kommunene Levanger og Verdal. Midtre Namdal samkommune besto på samme måte av kommunene Namsos, Namdalseid, Fosnes og Overhalla.


== Se også ==
Interkommunale regionråd


== Referanser ==


== Eksterne lenker ==
Samkommunar blir lov frå 1. juli – Kommunal- og regionaldepartementet
Innherred samkommune Arkivert 9. desember 2012 hos Wayback Machine.
Midtre Namdal samkommune Arkivert 14. februar 2011 hos Wayback Machine.